《云瀑亭》
明代·王学曾

杰构临丹壑，飞轩策胜游。翠崖千仞碧，奇瀑一岩幽。

芳径浮觞处，良朋笑咏俦。夕阳西岭没，榄胜尚淹留。

作者简介：明广东南海人，字唯吾。万历五年进士。授醴陵知县，调崇阳，擢南京御史。请勿遣官校捕人，请斥语涉邪妄之内官。忤旨，降兴国判官。后迁光禄丞，与少卿涂杰疏争三王并封，削籍归。